2.

Articolul 1 se modifică după cum urmează: (a) definiția „entității adresabile” (reachable party) se înlocuiește cu următorul text: „— «entitate adresabilă» (reachable party) înseamnă o entitate care: (a) are atribuit un BIC; (b) este desemnată ca entitate adresabilă de un titular de TIPS DCA sau de un sistem auxiliar; (c) este un corespondent, un client sau o sucursală a unui titular de TIPS DCA sau un participant la un sistem auxiliar, ori un corespondent, un client sau o sucursală a unui participant la un sistem auxiliar; și (d) este adresabilă prin intermediul Platformei TIPS și poate iniția și primi ordine de plată instant fie prin intermediul titularului de TIPS DCA sau a sistemului auxiliar, fie direct, dacă este autorizată în acest sens de titularul de TIPS DCA sau de sistemul auxiliar;”; (b) definiția „ordinului de plată” (payment order) se înlocuiește cu următorul text: „— «ordin de plată» (payment order), cu excepția cazului în care este utilizat în contextul articolelor 16-18 din prezenta anexă, înseamnă un ordin de plată instant, un răspuns pozitiv la solicitarea de returnare, un ordin de transfer de lichiditate din PM în TIPS DCA, un ordin de transfer de lichiditate din TIPS DCA în PM, un ordin de transfer de lichiditate dintr-un cont tehnic TIPS AS în TIPS DCA sau un ordin de transfer de lichiditate din TIPS DCA într-un cont tehnic TIPS AS;”; (c) definiția „ordinului de plată instant” (instant payment order) se înlocuiește cu următorul text: „— «ordin de plată instant» (instant payment order) înseamnă, în conformitate cu schema de transfer credit instant SEPA (schema SCT Inst) a Consiliului European al Plăților, o instrucțiune de plată care poate fi executată 24 de ore pe zi, în orice zi calendaristică a anului, cu procesare imediată sau aproape imediată și cu notificarea plătitorului și care include: (i) ordine de plată instant din TIPS DCA în TIPS DCA; (ii) ordine de plată instant din TIPS DCA într-un cont tehnic TIPS AS; (iii) ordine de plată instant dintr-un cont tehnic TIPS AS în TIPS DCA; și (iv) ordine de plată instant dintr-un cont tehnic TIPS AS într-un cont tehnic TIPS AS;”; (d) se adaugă următoarele definiții: „— «cont tehnic al sistemului auxiliar în TIPS (cont tehnic TIPS AS)» (TIPS ancillary system technical account – TIPS AS technical account) înseamnă un cont deținut de un sistem auxiliar sau de banca centrală în numele unui sistem auxiliar în sistemul său component al TARGET2 pentru a fi utilizat de respectivul sistem auxiliar în scopul decontării plăților instant în propriile sale registre; — «ordin de transfer de lichiditate din TIPS DCA într-un cont tehnic TIPS AS» (TIPS DCA to TIPS AS technical account liquidity transfer order) înseamnă instrucțiunea de a transfera un volum specificat de fonduri dintr-un TIPS DCA într-un cont tehnic TIPS AS pentru a finanța poziția titularului de TIPS DCA (sau poziția unui alt participant la sistemul auxiliar) în registrele sistemului auxiliar; — «ordin de transfer de lichiditate dintr-un cont tehnic TIPS AS în TIPS DCA» (TIPS AS technical account to TIPS DCA liquidity transfer order) înseamnă instrucțiunea de a transfera un volum specificat de fonduri dintr-un cont tehnic TIPS AS către un TIPS DCA pentru a reduce poziția titularului de TIPS DCA (sau poziția unui alt participant la sistemul auxiliar) în registrele sistemului auxiliar; — «schema de transfer credit instant SEPA (SCT Inst) a Consiliului European al Plăților sau schema SCT Inst» [European Payments Council’s SEPA Instant Credit Transfer (SCT Inst) scheme] înseamnă o schemă de standarde deschise, automatizată, care prevede un set de reguli interbancare pe care trebuie să le respecte participanții la SCT Inst, și care permite prestatorilor de servicii de plată din SEPA să ofere un produs automatizat de transfer credit instant în euro la nivelul SEPA; — «serviciu de căutare prin alias mobil (MPL)» (mobile proxy look-up (MPL) service) înseamnă un serviciu care permite titularilor de TIPS DCA, sistemelor auxiliare care utilizează conturi tehnice TIPS AS și entităților adresabile care primesc de la clienții lor o cerere de executare a unui ordin de plată instant în favoarea unui beneficiar identificat cu un alias (de exemplu un număr de telefon mobil) să extragă din registrul central al MPL IBAN-ul beneficiarului corespunzător și codul BIC care urmează să fie utilizate pentru a credita contul relevant în TIPS; — «furnizor de servicii de rețea» (Network Service Provider – NSP) înseamnă o întreprindere căreia i s-a atribuit o concesiune cu Eurosistemul pentru a furniza servicii de conectivitate prin intermediul Portalului unic al Eurosistemului de accces la infrastructurile de piață; — «IBAN» înseamnă numărul de cont bancar internațional care identifică în mod unic un cont individual deschis la o anumită instituție financiară dintr-o anumită țară.”; (e) definiția „furnizorului de servicii de rețea TIPS” se elimină.